BCP รับรางวัลสร้างสรรค์สังคมไทย
BCP รับรางวัลสร้างสรรค์สังคมไทย (Building A Good Society Award) ณ โรงแรม เดอะ สุโกศล
20 ธ.ค. 2561

พล.อ.อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ มอบรางวัลสร้างสรรค์สังคมไทย (Building A Good Society Award) แก่นายโชคชัย อัศวรังสฤษฎ์ ผู้ช่วยกรรมการผู้จัดการใหญ่ สายงานธุรกิจการตลาดและคลังน้ำมัน บริษัท บางจาก คอร์ปอเรชั่น จำกัด (มหาชน) หรือ BCP ในฐานะที่บริษัท บางจากฯ เป็น 1 ใน 13 องค์กรที่เป็นกำลังหลักในการขับเคลื่อนนโยบายประชารัฐเพื่อสังคม มีแนวทางการพัฒนาธุรกิจอย่างยั่งยืนไปกับสิ่งแวดล้อมและสังคม
โดยร่วมสนับสนุนโครงการด้านการส่งเสริมการมีรายได้และมีงานทำของคนพิการ-ผู้สูงอายุ เช่น การจ้างงานผู้สูงอายุและคนพิการ โครงการบันทึกหนังสือเสียงแก่คนตาบอด การแจกสินค้าชุมชน การบริจาคเงินจากคะแนนสมาชิกบัตรบางจากแก่องค์กรการกุศลต่างๆ และการนำสินค้าจากกลุ่มผู้สูงอายุและคนพิการมาจำหน่ายในร้าน Spar และร้านอินทนิล และโครงการด้านที่อยู่อาศัยและสิ่งแวดล้อมเพื่อการอยู่อาศัย สนับสนุนการซ่อมแซมบ้านพัก เป็นต้น ในงานประชุมสรุปผลงานความร่วมมือเพื่อการพัฒนาสังคมไทย จัดโดยกระทรวงการพัฒนาสังคมและความมั่นคงของมนุษย์ ณ โรงแรม เดอะ สุโกศล